
Subsemnatul, Nicolae ROBU, în calitate de Primar al MUNICIPIULUI TIMIȘOARA, am fost împuternicit de Consiliul Local al Municipiului Timișoara la data de ___.10.2018, să semnez Convenția primarilor privind clima și energia, fiind pe deplin conștient de angajamentele stabilite în Documentul de angajament oficial și sintetizate în cele ce urmează. 
Prin urmare, autoritatea mea locală se angajează, în principal, la:
· Reducerea emisiilor de CO2 (și, eventual, și reducerea altor gaze cu efect de seră) pe teritoriul localității sale cu cel puțin 40 % până în 2030, prin îmbunătățirea eficienței energetice și printr-o utilizare sporită a surselor regenerabile de energie;
· Intensificarea rezistenței sale prin adaptarea la efectele schimbărilor climatice.
Pentru a transforma aceste angajamente în realitate, autoritatea mea locală se angajează să urmeze abordarea descrisă în continuare în următoarele etape:
· Efectuarea unui Inventar de referință al emisiilor și a unei Evaluări a riscurilor și a vulnerabilităților legate de schimbările climatice;
· Prezentarea unui Plan de acțiune privind energia durabilă și clima în termen de doi ani de la data deciziei Consiliului Municipal;
· Elaborarea unui raport privind progresele înregistrate, cel puțin o dată la doi ani începând cu data prezentării Planului de acțiune privind energia durabilă și clima, în scopul evaluării, monitorizării și verificării.

Sunt de acord ca autoritatea mea locală să fie suspendată din cadrul inițiativei, sub rezerva unui preaviz prezentat în scris de către biroul Convenției primarilor, în caz de neprezentare, în termenele stabilite, a documentelor menționate mai sus (și anume, Planul de acțiune privind energia durabilă și clima și rapoartele privind progresele înregistrate).

